|  |  |  |  |  |
| --- | --- | --- | --- | --- |
| **აჭარის ავტონომიური რესპუბლიკის უმაღლესი საბჭოს**  **განათლების, მეცნიერების, კულტურისა და სპორტის საკითხთა კომიტეტის**  **თემატური მოკვლევა** | | | | |
| **მოსწავლეთა მასობრივ სპორტში ჩართულობის შესახებ მუნიციპალიტეტებში არსებული მდგომარეობის შესწავლა** | | | | |
| **ტექნიკური მოთხოვნები** | | | | |
| **საკითხის**  **შესახებ** | | აჭარის ავტონომიური რესპუბლიკის უმაღლესი საბჭოს განათლების, მეცნიერების, კულტურისა და სპორტის საკითხთა კომიტეტმა 2023 წლის 13 სექტემბრის სხდომაზე მიიღო გადაწყვეტილება თემატური მოკვლევის დაწყების შესახებ.  მოკვლევის თემაა:   * მოსწავლეთა მასობრივ სპორტში ჩართულობის შესახებ მუნიციპალიტეტებში არსებული მდგომარეობის შესწავლა; * ამ მიმართულებით არსებული მდგომარეობის შეფასება, ასევე პრობლემებისა და გამოწვევების განსაზღვრა; * მოკვლევის პერიოდში მიღებული ინფორმაციის ანალიზის საფუძველზე დოკუმენტურად დასაბუთებული დასკვნის მომზადება; * არსებული ხარვეზების აღმოფხვრისა და გამოწვევების საპასუხო ქმედითი ნაბიჯების გადადგმის მიზნით, შესაბამისი უწყებებისთვის რეკომენდაციების გაცემა; * დაინტერესებულ მოზარდებზე მორგებული, გრძელვადიანი მოქმედების პერსპექტივით, კონკრეტული ქმედითი და არსებითი პოლიტიკის შემუშავება. | |
| **თემატური მოკვლევის ჯგუფის წევრები** | | 1. დავით ბაციკაძე - განათლების, მეცნიერების, კულტურისა და სპორტის საკითხთა კომიტეტის თავმჯდომარე; 2. ირაკლი ჩავლეიშვილი - განათლების, მეცნიერების, კულტურისა და სპორტის საკითხთა კომიტეტის თავმჯდომარის მოადგილე; 3. ვლადიმერ მგალობლიშვილი - კომიტეტის წევრი; 4. დავით თედორაძე - კომიტეტის წევრი; 5. ნადიმ ვარშანიძე - კომიტეტის წევრი; 6. ელგუჯა ბაგრატიონი - კომიტეტის წევრი. | |
| **კითხვარი** | **წერილობითი მოსაზრებების წარმოდგენა შეგიძლიათ ქვემოთ მოცემული კითხვარიდან თქვენთვის საინტერესო/თქვენს კომპეტენციას მიკუთვნებულ საკითხებთან დაკავშირებით**   * კომიტეტი იწვევს დაინტერესებულ მხარეებს (იურიდიულ ან/და ფიზიკურ პირებს) წერილობითი ფორმით დასაბუთებული მოსაზრებების წარმოსადგენად. * დოკუმენტურად დასაბუთებული მოსაზრებები უნდა პასუხობდეს შემდეგ კითხვებს (არ არის აუცილებელი ყველა კითხვაზე პასუხის გაცემა. შეგიძლიათ პასუხი/პასუხები წარმოადგინოთ მხოლოდ იმ კითხვა/კითხვებზე, რომლებზეც დასაბუთებული მოსაზრებები გაგაჩნიათ. დასაბუთებული მოსაზრების გამოგზავნისას, აუცილებლად მიუთითეთ ის კითხვა, რომელსაც პასუხობს თქვენი მოსაზრება):   **სპორტის რომელ სახეობებზეა მორგებული არსებული**  **მატერიალურ-ტექნიკური ბაზა**   1. რა მდგომარეობაშია თქვენს სკოლაში/მუნიციპალიტეტში არსებული სპორტული დარბაზის/სასპორტო საგანმანათლებლო დაწესებულების მატერიალურ-ტექნიკური ბაზა? აკმაყოფილებს თუ არა თანამედროვე მოთხოვნებს? 2. სპორტის რომელ სახეობებზეა მორგებული თქვენს სკოლაში/მუნიციპალიტეტში არსებული მატერიალურ-ტექნიკური ბაზა? 3. რა სახის სპორტული ინვენტარით არის მომარაგებული სკოლა/სასპორტო საგანმანათლებლო დაწესებულება?   **ადამიანური რესურსი**   1. როგორია დასაქმებულ პედაგოგთა კვალიფიკაცია? 2. რა ღონისძიებები ტარდება/რა სახის დახმარებაა საჭირო სახელმწიფოს მხრიდან საჯარო სკოლებში სპორტის მასწავლებელთა კვალიფიკაციის ამაღლების კუთხით?   **ადაპტირებული**   1. არის თუ არა ხელმისაწვდომი სპორტული დარბაზი შშმ პირებისთვის? 2. პარასპორტის რომელ სახეობებზეა მორგებული თქვენს სკოლაში/მუნიციპალიტეტში არსებული სპორტულ/საგანმანათლებლო ინფრასტრუქტურა?   **მოსწავლეთა ჩართულობა**   1. სპორტის რომელი სახეობებია მოთხოვნადი და პრიორიტეტული თქვენს მუნიციპალიტეტში? 2. რამდენი და რა სახის სპორტული სექციაა თქვენს სკოლაში/მუნიციპალიტეტში არსებულ სასპორტო-სგანმანათლებლო დაწესებულებაში? 3. რამდენი მოსწავლე ირიცხება თქვენს მუნიციპალიტეტში არსებულ სასპორტო-საგანმანათლებლო დაწესებულებაში? 4. თუ თვლით, რომ დაბალია მოსწავლეთა ჩართულობა სპორტულ აქტივობებში, თქვენი ვარაუდით, რა არის ამის მიზეზი? 5. რა ღონისძიებების გატარებაა საჭირო იმისთვის, რომ გაიზარდოს მოსწავლეთა სპორტული აქტივობა? 6. რამდენი გოგონა და რამდენი ვაჟი ირიცხება თქვენს სკოლაში/მუნიციპალიტეტში არსებულ სპორტულ-სგანმანათლებლო დაწესებულებაში? 7. რა არის სპორტული აქტივობის კუთხით არათანაბარი გენდერული ბალანსის მიზეზი? (ასეთის არსებობის შემთხვევაში)? 8. რა ღონისძიებები უნდა განხორციელდეს სპორტულ აქტივობაში გენდერული ბალანსის გასათანაბრებლად?     **მხარდაჭერა სახელმწიფოს მხრიდან**   1. რა სახის დაფინანსებით იმართება თქვენს მუნიციპალიტეტში არსებულ სპორტულ-სგანმანათლებლო დაწესებულება:   ა) მხოლოდ სახელმწიფოს მხრიდან გაწეული სუბსიდიით;  ბ) მოსწავლეთა მხრიდან თანადაფინანსებით;  გ) ადგილობრივი ბიზნესის ჩართულობით;  დ) სხვა საქმიანობით (გთხოვთ, დაასახელოთ საქმიანობის ტიპი).   1. რა სახის მხარდაჭერას უწევს სახელმწიფო (ადგილობრივი/ცენტრალური ხელისუფლება) სკოლისგარეშე სასპორტო/საგანმანათლებლო დაწესებულებებს? 2. რა სახის დახმარებას საჭიროებს დაწესებულება სახელმწიფოს მხრიდან? 3. მიიჩნევთ თუ არა საჭიროდ და მნიშვნელოვნად სასკოლო სპორტული ინფრასტრუქტურის გამოყენებას სკოლებში სასწავლო საათების დასრულების შემდგომ პერიოდში? (გთხოვთ, განმარტოთ თქვენ მიერ წარმოდგენილი მოსაზრება); 4. რამდენად ხშირად (რა სახის) იმართება თქვენს მუნიციპალიტეტში მასობრივი სპორტის განვითარებისკენ მიმართული ღონისძიებები? (სხვადასხვა სახის შეჯიბრებები, სასკოლო ოლიმპიადები)? 5. როგორ შეაფასებდით სამინისტროებოს და ადგილობრივი თვითმმართველობის საქმიანობას მოზარდთა ფიზიკურ/სპორტულ აქტივობებში მონაწილეობის ხელშეწყობის თვალსაზრისით? 6. რა სახის ახალი სტანდარტების დანერგვას მიიჩნევთ საჭიროდ სასკოლო სპორტის განვითარებასთან მიმართებაში?   თემატური მოკვლევის პროცესში ყველა დაინტერესებულ პირს შეუძლია  გამოაგზავნოს თავისი პოზიცია, თანდართული ტექნიკური მოთხოვნების  დოკუმენტის შესაბამისად, მითითებული ვადების დაცვით. | |
| **დასაბუთებული მოსაზრებების გამოგზავნის ვადები** | | ინფორმაციის გამოგზავნის ბოლო ვადაა 15 ოქტომბერი | |
| **დასაბუთებული მოსაზრებების გამოგზავნის პირობები** | | * ფაილი არ უნდა აღემატებოდეს 25 MB-ს; * ფაილი უნდა იყოს მხოლოდ WORD-ის ფორმატში; * ტექსტის სიდიდე უნდა შეადგენდეს 3500 სიტყვას და არ აღემატებოდეს 4 გვერდს (A4 ფორმატი); * ყველა ინფორმაცია უნდა იქნეს მოქცეული ერთ ფაილში, მ.შ. დანართები, დამატებითი ინფორმაცია, ფოტოები, მასალები და ა.შ. * წერილობით დასაბუთებულ მოსაზრებაში კარგად უნდა ირკვეოდეს ავტორის/მომხსენებლის ვინაობა: (მოსაზრების შედგენის თარიღი, ავტორის/მომხსენებლის საკონტაქტო ინფორმაცია - ელ-ფოსტა, ტელ. ნომერი); * დასაბუთებული მოსაზრების დასაწყისში საჭიროა მოკლე რეზიუმე წინამდებარე ტექსტის შესახებ. * აუცილებელია ტექსტის დასაწყისში მოკლედ იყოს წარმოდგენილი პოტენციური მომხსენებლის შესახებ: * იურიდიული პირის შემთხვევაში - ორგანიზაციული ფორმა, ორგანიზაციის დასახელება და საიდენტიფიკაციო ნომერი, საქმიანობის სფერო. * ფიზიკური პირის შემთხვევაში - სახელი, გვარი, პირადი ნომერი და საქმიანობის სფერო. * არ არის აუცილებელი კომიტეტის მიერ დასმულ ყველა კითხვაზე პასუხის გაცემა. შეგიძლიათ პასუხი/პასუხები წარმოადგინოთ მხოლოდ იმ კითხვა/კითხვებზე, რომლებზეც დასაბუთებული მოსაზრებები გაგაჩნიათ. დასაბუთებული მოსაზრების გამოგზავნისას, აუცილებლად მიუთითეთ იმ კითხვის ნომერი, რომელსაც პასუხობს თქვენი მოსაზრება. * აბზაცი დანომრილი უნდა იყოს პარაგრაფებად. * ტექსტში მოცემული უნდა იყოს დეტალური ფაქტობრივი მონაცემები, რომელიც სამუშაო ჯგუფს მისცემს შესაძლებლობას გააკეთოს სწორი ანალიზი/დასკვნა. * ტექსტში ასევე შესაძლოა იყოს ცალკეული რეკომენდაციები და შეხედულებები.   დასაბუთებული მოსაზრება უნდა გამოიგზავნოს შემდეგ ელექტრონულ მისამართზე: **abuladzenaira15@gmail.com** | |
|  | | | | |
| **თემატური მოკვლევის პროცედურის შესახებ** | | **დასაბუთებული მოსაზრებების გასაჯაროება წერილობითი ფორმით**   * დაინტერესებული მხარეების მიერ წარმოდგენილი დასაბუთებული წერილობითი მოსაზრებები საჯაროა და კრიტერიუმების დაკმაყოფილების შემთხვევაში განთავსდება აჭარის ავტონომიური რესპუბლიკის უმაღლესი საბჭოს ვებ-გვერდზე; * ნებისმიერ მსურველს ექნება საშუალება, გაეცნოს წარდგენილ მოსაზრებებს.   **დასაბუთებული წერილობითი მოსაზრებების მიღების შემდეგ, კომიტეტი:**   * შეისწავლის მიღებულ მოსაზრებებს; * გამოავლენს იმ პირებს, რომლებიც შემდგომში მოწვეული იქნებიან კომიტეტში, ზეპირი მოსმენის ეტაპზე, სადაც წარმოადგენენ დასაბუთებულ მოსაზრებებს მომხსენებლის სტატუსით. ზეპირი მოსმენა გაიმართება კითხვა-პასუხის რეჟიმში; * მოსაზრების ავტორებს შეუძლიათ, მიმართონ კომიტეტს დასაბუთებული მოსაზრების არგამოქვეყნების თხოვნით, რისი მიზეზიც მათ მოსაზრების წერილობით წარდგენის დროს უნდა დააფიქსირონ; * კომიტეტს არ გააჩნია ზეპირ მოსმენაზე ყველა დასაბუთებული წერილობითი მოსაზრების ავტორის მოსმენის ვალდებულება.   **ანგარიშის მომზადება და წარდგენა**   * კომიტეტი მოამზადებს შემაჯამებელ დასკვნას/ანგარიშს; * შემაჯამებელ ანგარიშში აისახება კომიტეტის დასკვნები და რეკომენდაციები. * კომიტეტის რეკომენდაციები შესაძლებელია წარედგინოს უმაღლეს საბჭოს ან რეაგირებისათვის ქვემდებარეობით გადაიგზავნოს. | |